CELEX: 32017R1472
Language: hr
Date: 2017-08-11 00:00:00
Title: Provedbena uredba Komisije (EU) 2017/1472 оd 11. kolovoza 2017. o razvrstavanju određene robe u kombiniranu nomenklaturu

15.8.2017   
               
               
                  HR
               
               
                  Službeni list Europske unije
               
               
                  L 210/1
               
            PROVEDBENA UREDBA KOMISIJE (EU) 2017/1472
      оd 11. kolovoza 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 11. kolovoza 2017.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje
                     (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Aluminijska šipka (tzv. „šipka za zavjese za tuš”) koja se upotrebljava za vješanje zavjesa. Sastoji se od dvije šuplje aluminijske cijevi. Uža cijev utiče se u širu cijev. Šipka se može produljiti i u široj se cijevi nalazi čelični opružni mehanizam kojim se te dvije cijevi pritišću u zid.
                     Predmet je podnesen bez zavjese i prstena za zavjese.
                     Vidjeti sliku (*1).
                  
                  
                     8302 41 90 
                  
                  
                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8302 , 8302 41  i 8302 41 90 .
                     Razvrstavanje proizvoda u tarifni podbroj 7615 20  kao „sanitarnog proizvoda” isključuje se jer ovaj proizvod nema objektivna obilježja proizvoda izrađenog za kupaonicu. Prikladan je za uporabu bilo gdje u zgradi, primjerice za vješanje zavjese ispred prozora ili vrata.
                     Zbog svojih objektivnih obilježja (opružni mehanizmi i mogućnost produljenja, konstrukcija čija je nosivost pogodna samo za lake predmete, npr. zavjese) proizvod je izrađen kao šipka za zavjese, a ne kao šipka od aluminija iz tarifnog broja 7604 . Šipke za zavjese razvrstavaju se u tarifni broj 8302  (vidjeti i Objašnjenja Harmoniziranog sustava uz tarifni broj 8302 , drugi stavak, (D), (5)).
                     Razvrstavanje proizvoda u oznaku KN 8302 41 10  kao „okova od običnih kovina za vrata” ili u oznaku KN 8302 41 50  kao „okova od običnih kovina za prozore i francuske prozore” isključuje se jer ovaj proizvod nema objektivna obilježja koja ukazuju na to da je proizvod izrađen za uporabu s vratima, odnosno s prozorima i francuskim prozorima.
                     Proizvod se stoga razvrstava u oznaku KN 8302 41 90  kao „ostali okov, pribor i slični proizvodi od običnih kovina prikladni za zgrade”.
                  
               
            
         
            (*1)  Slika je samo informativne naravi.